cyanic-selkie/wikianc huggingface dataset:
Estrechu de Bering
Población
La densidá de población de les tierres qu'arrodien l'estrechu ye perbaxa. La so costa oriental pertenez a Alaska, y ente los nucleos de población más destacaos tenemos la ciudá de Nome (3.788 habitantes) y el pueblu de Teller (229 habitantes). La costa occidental del estrechu pertenez al okrug (distritu) autónomu rusu de Chukotka, con dos nucleos de población de cierta entidá averaos al estrechu: Lorino (1.267 habitantes) y Lavrentiya (1.459 habitantes).
No que cinca a les islles Diomedes, la mayor, de Rusia, ta despoblada. Na menor, d'Estaos Xuníos, asítiase'l llugar de Diomede (110 habitantes).
Historia de la esploración del estrechu
La referencia más antigua al estrechu alcuéntrase en mapes de la familia Polo, basaos nes aventures del mercader venecianu Marco Polo. Tiempu dempués, a lo menos dende 1562, los xeógrafos europeos baraxaben la idea de la esistencia d'un estrechu ente Asia y Norteamérica, que nomaben estrechu d'Anián. En 1648 Semyon Dezhnyov probablemente cruciara l'estrechu, magar que la noticia nun aportó a la Europa occidental. Sí lo fizo, por embargu, la del avistamientu per mar del estrechu que fizo, por encargu del zar, l'esplorador danés Vitus Bering en 1728. Mikhail Gvozdev, en 1732, foi la primer persona de nome conocíu que lo crució, dende Asia a América. 50 años dempués, en 1878-79, Adolf Erik Nordenskiöld navegó a lo llargo de toa la costa de Siberia, probando al facelu que nun había una ponte terrestre permanente ente Asia y América.
En marzu de 1913 el capitán alemán Max Gottschalk cruciolu, nún trinéu tiráu por perros, dende Siberia a Alaska, travesando les islles Diomedes nel so viaxe. Foi'l primer viaxeru modernu documentáu que crució d'un continente a otru ensin usar un barcu.
En 1987 el nalador Lynne Cox nadó una distancia de 4,3 km, la qu'hai ente les dos islles Diomedes, con una temperatura de l'agua de 3,3ºC right|thumb|300px|Carta náutica del estrechu de Bering. En xunu y xunetu de 1989 una espedición británica, nomada Kayaks Across the Bering Strait, completó el primer cruce en piragua del estrechu, saliendo de Wales, n'Alaska, pa llegar al cabu Dezhnev, en Siberia. L'equipu, formáu por Robert Egelstaff, Trevor Potts, Greg Barton y Pete Clark aportó a la pequeña de les Diomedes, aú descansaron dellos díes primero de colar pa Uelen. Dende ellí foron escoltaos a Moscú, aú coyeron un avión de vuelta a Londres a finales de xunetu. Na primer parte del viaxe acompañáronlos otros dos grupos: el nomáu Paddling into Tomorrow, lideráu por Doug van Etten; y otru más pequeñu, formáu por trés persones lideraes por Jim Noyes, qu'embarcaran nun baidarka (kayak aleutianu) y diben acompañaos por un equipu de filmación. El resultáu del viaxe foi'l documental Curtain of Ice, producíu por Aggi Orse.
En 1998 l'aventureru rusu Dmitry Shparo y el so fíu Matvey cruciaron l'estrechu, xeláu, n'esquís.
En marzu de 2006 el británicu Karl Bushby y l'aventureru franco-americanu Dimitri Kieffer cruciaron l'estrechu a pie, faciendo en 15 díes un percorríu de 90 km sobre'l xelu. Poco dempués de llegar a Asia foron arrestaos por nun tener entrao en Rusia al traviés d'un puestu fronterizu
El primer cruce a bordu d'un vehículu anfibiu basáu nún vehículu terrestre realizose n'agostu de 2008. Steve Burgess y Dan Evans, conduciendo un Land Rover Defender 110 modificáu, consiguieron cruzar l'estrechu nún segundu intentu, tres de fracasar la primer vez por culpa del mal tiempu.
En febreru de 2012 un equipu coreanu dirixíu por Hong Sung-Taek crució l'estrechu a pie en seis díes: colaron de la península siberiana de Chukotka, el 23 de febreru, y aportaron a la ciudá costera de Wales, n'Alaska, el 29 de febreru.
Por últimu, ente'l 4 y el 10 d'agostu de 2013 un equipu de 65 naladores de 17 países cruciaron, nalando a relevos, l'estrechu, entamando nel cabu Dezhnev y finando nel cabu Príncipe de Gales, percorriendo un total de 110 km polos emburriones de la corriente. Tuvieron, pa facelo, apoyu direutu de la marina rusa, que-yos prestó ún de los sos barcos como barcu d'asistencia demientres la travesía.
Propuestes de construcción d'un túnel
right|thumb|300px|Mapa topográficu del estrechu de Bering (1973). La esistencia d'un contautu físicu ente Asia y Norteamérica al traviés del estrechu cuasi se convierte en realidá en 1864, cuando una compañía telegráfica ruso-americana entamó los preparativos pa construyir una llinia telegráfica que xuniera Europa y América pel este. La idea abandonose, sicasí, cuando'l cable telegráficu tresatlánticu demostró definitivamente'l so valir en 1866.
Una propuesta posterior pa xunir los dos continentes con una ponte y un túnel fízola'l inxenieru francés Barón Loicq de Lobel. El zar Nicolás II promulgó una orde autorizando al consorciu franco-norteamericanu representáu por De Lobel a entamar col proyeutu de ferrocarril que fadría realidá la conesión, magar qu'enxamás llegó a entamar movimientu constructivu algunu rellacionáu cola llinia
Hebo tamién intentos, magar que de momentu namái teóricos, de construyir una ponte perriba de les agües del estrechu. Asina, y pesie a los momumentales desafíos políticos, financieros y d'inxeniería que supón la idea, n'agostu de 2011 Rusia dio-y lluz verde a un proyeutu multimillonariu, que pretende facer un túnel de 103 km, qu'habría ser el mayor del mundu. China, pela so banda, planea construyir una llinia de ferrocarril que una China, Rusia, Canadá y los Estaos Xuníos, qu'incluyiría un túnel de 200 km de llargu que travesaría l'estrechu
El telón de xelu
right|thumb|300px|Islles Diomedes. A la manzorga la pequeña, estaunidense, y a la mandrecha la mayor, rusa. Demientres la Guerra Fría l'estrechu de Bering yera la única llende direuta ente la Xunión Soviética y los Estaos Xuníos. La distancia ente les dos islles Diomedes ye namái de 3,8 km, y magar que los indíxenes de la rexón cruciaben frecuentemente la frontera pa visitar a los sos parientes, pa comerciar o p'acudir a fiestes, tuviéronlo prohibío demientres la Guerra Fria, na que dio en conocese a esta frontera como'l telón de xelu La frontera taba pesllada completamente, y nun había tráficu regular dengún de pasaxeros, nin per mar nin per aire. En 1987 el nalador d'Estaos Xuníos Lynne Cox ayudó simbólicamente a reducir la tensión ente los dos países cruciando la frontera a nadu, tres de lo cual foi felicitáu conxuntamente por Ronald Reagan y Mikhaíl Gorbachov. Dende 1990 volvió a permitise la visita de turistes, magar que ye difícil consiguir los permisos pola necesidá d'obtener visaos y permisos de les autoridaes militares, neto d'Estaos Xuníos que de Rusia.
11 Ursae Minoris
11 Ursae Minoris (11 UMi / HD 136726 / HR 5714) ye una estrella asitiada na constelación de la Osa Menor. La so magnitú aparente ye +5,02 y alcuéntrase a 390 años lluz del Sistema Solar. En 2009 anuncióse'l descubrimientu d'un planeta estrasolar orbitando alredor d'esta estrella.
11 Ursae Minoris ye una xigante naranxa de tipu espectral K4III con una temperatura superficial de 4340 ~ K. La midida del so diámetru angular per aciu interferometría —correxida pol escurecimientu de llimbu— ye de 2,336 ± 0,020 milisegundos d'arcu, lo que dexa calcular el so radiu, 30,7 vegaes más grande que'l radiu solar. Tien una lluminosidá 229 vegaes mayor que la del Sol. La so metalicidá, datu estrechamente rellacionáu cola presencia de sistemes planetarios, ye comparable a la solar ([Fe/H] = +0,04). A pesar d'ello, ye relativamente probe en metales en comparanza con otres estrelles de la secuencia principal qu'alluguen planetes estrasolares.
11 Ursae Minoris tien una masa de 1,8 - 2 mases solares y una edá envalorada de 1560 ± 540 millones d'años. Piénsase que la so proxenitora cuando taba na secuencia principal yera una estrella blanca de la secuencia principal.
Sistema planetariu
En 2009 afayóse un oxetu masivu, denomináu 11 Ursae Minoris b, n'órbita alredor de 11 Ursae Minoris. Tien una masa mínimo 10,5 vegaes mayor que la Xúpiter, polo que puede ser un planeta masivu o una nana marrón si la so masa ye más de 13 vegaes mayor que la de Xúpiter. Muévese a una distancia media de 1,54 UA al respective de la estrella y el so periodu orbital ye de 516 díes (1,41 años).
Perú
La República de Perú ye un país allugáu na parte occidental d'América del Sur. Llenda'l norte con Ecuador y Colombia, al este con Brasil y Bolivia, al sur con Bolivia y Chile y al oeste col Océanu Pacíficu.
Ye un país de gran riqueza cultural y antropolóxica, conocíu sobremanera por ser el berciu del imperiu inca.
Divisiones alministratives
Archivu:Pe-map.png
Dende 2002, Perú ta dividíu en 25 rexones, a les qu'hai qu'amestar la Provincia de Lima, que tien un réxime especial.
Xeografía
Perú ocupa una superficie de 1.285.220 km², y tien 2.414 km de costa. El país ta allugáu n'América del Sur, ente la llinia del Ecuador y el Trópicu de Capricorniu. Sicasí la so climatoloxía nun tien en tolos territorios les carauterístiques de los trópicos lluviosos, al intervenir dos factores perturbadores, la corriente oceánica d'Humboldt y la Cordillera de los Andes.
Los Andes fraccionen el territoriu peruanu en tres macrorexones naturales, caúna cola so personalidá climática, morfolóxica y cultural: la costa, la sierra y la selva.
Un de los cuatro ríos más grandes del mundu, l'Amazones, naz en Perú, onde s'axunten el Marañón y l'Ucayali.
Otros ríos importantes son el Tambopata y l'Urubamba. Perú comparte con Bolivia'l llagu Titicaca, allugáu nos Andes a 3.815 m d'altura d'una superficie de 8.300 km².
Ente los recursos naturales, alcontramos el cobre, la plata, l'oru, el petroleu, el fierro, el carbón y los fosfatos. La pesca ye tamién un recursu natural importante.
Aparte de les inundaciones y los argayos provocaos pol fenómenu d'El Niño yá mentáu, el país ye propiciu a sufrir terremotos. En cambiu l'actividá volcánica ye pocu importante.
Historia
El territoriu del actual Perú foi l'escenariu onde se desenvolvieron varies cultures pre-incaiques, como la Chavín, la Mochica, la Nasca la Chachapoyas, la Huari y la Tiahuanuco. Estes civilizaciones tuvieron gran influencia nos inques, que crearon l'imperiu más importante d'América del Sur, con capital en Cusco.
Cotones
Cotones ye una casería de la parroquia de Tamón nel conceyu asturianu de Carreño.
Alcuéntrase a 8,00 km de Candás, la capital del conceyu, a un altor mediu de 119 msnm y tien una población de.
Perú
Historia
La llegada en 1532 de Francisco Pizarro punxo fin al imperiu inca en malapenes tres años, cola batalla de Cajamarca y posterior asesinatu del emperador Atahualpa.
Nel sieglu XVIII entamó la escayencia de Perú, col restablecimientu del virreinatu de Nueva Granada (1739) y la creación del de Río de la Plata (1776), que -y menguaron la importancia de Lima como capital. El fenómenu viose agraváu poles estroces provocaes por terremotos como'l de 1746. Nesti mesmu sieglu tienen llugar les revueltes indies de Juan Santos Atahualpa (1742-1756) y Túpac Amaru (1780)
Perú declarose independiente d'España el 28 de xunetu de 1821, gracies a una alianza ente los exércitos de José de San Martín y de Simón Bolívar.
Ente 1836 y 1839 Perú y Bolivia axuntáronse nuna confederación que se disolvió tres d'un conflictu armáu con Chile y Arxentina.
A finales del sieglu XIX, pola mor del Tratáu de defensa mutua robláu con Bolivia en 1873, Perú viose involucráu na guerra del Pacíficu ente Bolivia y Chile. Tres d'esta guerra, entamó una época de reconstrucción nacional y de calma relativa.
Nel sieglu XX, el país conoció golpes d'estáu y una gran inestabilidá económica y social.
Na década de 1980, tres doce años de réxime militar, Perú volvió a la democracia. Pero estos años tuvieron marcaos pola agravación de la economía y les aiciones guerrilleres de Sendero Luminoso y del movimientu revolucionariu Tupac Amaru.
En 1990 la política d'austeridá Alberto Fujimori, elixíu presidente col 62.5 % de los votos frente a Mario Vargas Llosa, permitió'l crecimientu económicu del país. La so popularidá medró sobremanera tres de l'arrestu d'Abimael Gumán Reynoso, cabezaleru de Sendero Luminoso. Pero la corrupción del so gobiernu y l'autoritarismu lleváronlu a perder el poder en 2000. Sustituyólu l'economista Alejandro Toledo Manrique en 2001, Alan García Pérez en 2006, Ollanta Humala en 2011, l'economista Pedro Pablo Kuczynski en 201 y l'inxenieru Martín Vizcarra en 2019.
En 2004 Perú foi l'anfitrión de la nacencia de la Comunidá Suramericana de Naciones.
== Política y gobiernu == La República de Perú tien una sistema de gobiernu presidencialista, unitariu y descentralizáu. La so Constitución democrática de 1979 foi suspendida de magar, el 5 d'abril de 1992, el presidente Alberto Fujimori, col sofitu de les fuercies armaes, peslló el Congresu bicameral, destituyó a los miembros del poder xudicial y a los de los organismos autónomos de control del estáu, y asumió tolos poderes como cabezaleru d'un gobiernu que denomó de Emerxencia y Reconstrucción nacional. El 22 de payares de 1992 escoyose'l denomáu Congresu Constituyente Democráticu, que desempeñó les sos funciones hasta xunetu de 1995, fecha na qu'acababa tamién el mandatu llegal de Fujimori, elixíu el 10 de xunu de 1990, como presidente. El 31 d'ochobre de 1993, col 52,9% de los votos a favor y el 47,1% en contra, aprobose en referendu una nueva Constitución, que caltién el 65% de los artículos de l'anterior y presenta, como principales novedaes, la introducción de la pena de muerte pa los delitos de terrorismu, la posibilidá de reelección presidencial una única vegada y la conformación d'un congresu unicameral con 120 parllamentarios. Entró en vigor el 1 de xineru de 1994. Esta Constitución foi reformada dempués en 2000, 2004 y 2005. Nuna de les reformes inclúise la imposibilidá de la reelección presidencial inmediata.
El gobiernu del Estáu divídese en tres poderes:
El presidente de la República ye, dende'l 28 de xunetu de 2019, Martín Vizcarra. El presidente del congresu ye Manuel Merino de Lama y el del conseyu de ministros Walter Martos Ruiz. Formen parte d'elli los siguientes ministerios y persones:
Los principales partíos políticos peruanos son :
Les mayores ciudaes del país son les que vienen darréu. Toles cifres correspuenden a la población del 2007, y la población recoyida embaxu l'epígrafe Lima compriende la población de la provincia de Lima y la Provincia Constitucional del Callao:
Cultura
thumb|right|200px|Señor de los Milagros de Nazarenas La cultura popular peruana ye'l resultáu de l'amestadura de diferentes cultures, principalmente la incaica y la hispánica. Pero esta cultura tamién arriqueció coles aportaciones d'otros pueblos asentaos nel país a lo llargo de la historia: africanos, asiáticos y otros países europeos.
Exemplos d'esta riqueza son la gastronomía, la música y la danza.
Gastronomía
Perú cuenta con una de les gastronomíes más variaes del mundu. Por exemplu, na costa peruana hai más de 2.000 recetes diferentes de sopes, y en tol país conócense alredor de 250 postres tradicionales. Les causes d'esta gran variedá son la diversidá xeográfica de Perú, le mezcla de races y cultures y la adautación la cocina moderna.
Ente les materies primeres usaes nesta cocina destaquen les que vienen darréu:
Ente los platos más conocíos de la gastronomía peruana destaquen la pachamanca na fastera andina y el ceviche na costa.
Les bebíes típiques son el pisco, y la chicha. La principal zona productora de vinu ye la Rexón d'Ica.
Música y dances
La riqueza cultural de perú vese tamién nes dances y na música. En delles rexones, como Cusco, la variedá ye tala, que cada pueblu tien el so baille típicu, na mayoría de los casos d'orixe precolombín.
La marinera, coles variantes de Lima y de Trujillo, ta considerada la danza nacional de Perú. El huayno (o huayñu) ye la danza más conocida de los Andes.
Llingües de Perú
Perú ye un país multillingüe. La Constitución reconoz como oficiales l'español, el quechua, l'aymara y les demás llingües autóctones nes fasteres onde son mayoritaries. Convien amestar a estes llingües les d'otres comunidaes d'emigrantes extranxeros asentaos nel país.
Lliteratura
La primera muestra de la lliteraria peruana ye la obra dramática Ollantáy, escrita en quechua y d'autor desconocíu.
Nel sieglu XVII, los Comentarios reales de los incas de Garcilaso de la Vega l'inca (1539-1616) son una prueba de la mestura entre la tradición autóctona y la cultura española. Nesti mesmu sieglu, en 1583 ta fecháu'l primer llibru impresu en Perú.
Nel sieglu XVIII, Pedro de Peralta Barnuevo (1663 - 1743) escribió la epopeya Lima fundada o Conquista de Perú (1711) y delles obres de teatru inspiraes de Corneille, Molière y Calderón.
Na época republicana alcontramos dellos narradores d'ideoloxía conservadora, como Felipe Pardo y José Antonio de Lavalle qu'evoquen el Perú colonial con una cierta señaldá. El tratamientu d'esta mesma época tien un calter más irónicu en Tradiciones peruanas de Ricardo Palma (1835-1919).
Nel sieglu XX destaquen la figura del poeta César Vallejo (1892-1938) y les de los autores indianistes Ciro Alegría (1909 - 1967) y José María Arguedas (1911 - 1969).
thumb|Mario Vargas Llosa
Ente los narradores contemporáneos, los principales son Julio Ramón Ribeyro (1929 - 1994), Alfredo Bryce Echenique y Mario Vargas Llosa.
Economía
Perú cuenta con importantes recursos naturales. La so economía ta basada na esplotación de minerales como la plata (tercer productor mundial), el cinc (cuartu pustu), l'estañu (quintu) y el cobre (octavu).
En 1983 descubrióse en Camisea (rexón de Cusco) un importante xacimientu de gas natural. Esti gas esplótase principalmente pa consumu internu, anque hai un proyeutu de construcción d'un gasoductu ente Pisco y Chile, que permitiría la esportación a otros países d'América.
La agricultura ta concentrada mayormente en delles zones fértiles de la costa. Los principales cultivos son la caña d'azucre y l'algodón. Na sierra destaca la producción de maíz, cereales, pataques y, en dellos valles, cacáu, té, y café. La esplotación de la madera y del cauchu na selva vese dificultada pola falta d'accesos. Na costa destaca tamién l'actividá pesquera, na que Perú ocupa ún de los primeros puestos a nivel mundial.
L'actividá industrial ta concentrada nos alredores de Lima. Los sectores más importantes son el testil, la alimentación, los astilleros, los neumáticos el cementu y los productos farmacéuticos.
Los principales países destinatarios de les esportaciones peruanes son Estaos Xuníos (25 % en 1997), China (8 %) y Xapón (7 %).
Na década de 1990, Perú lliberalizó la so economía y privatizó les empreses mineres, llétriques y de telecomunicaciones. Nos caberos años d'esta década, el país sufrió les repercusiones de la crisis asiática y del impautu del Niño na agricultura.
Nos últimos años, la economía peruana evolucionó favorablemente cola disminución de la inflaición y del déficit presupuestariu, l'aumentu de les esportaciones y l'alza del cursu mundial del oru y del cobre. Sicasí, el crecimientu de la economía creó pocos emplegos y la probitú sigue afectando a bona parte de la población: según les cifres de 2001, el 54 % de los peruanos viven pembaxo del nivel de probitú y el 24 % na estrema probitú.
Felguera
Col nome de Felguera podemos referinos a:
Dnevnik (Macedonia del Norte)
Los fundadores d'esti diariu fueron Mile Jovanovski, Branislav Geroski y Aleksandar Damovski. El xefe de redaición ye anguaño (a fecha de 2009) ye Sasho Kokalanov.
Renty
Renty ye una comuña francesa del departamentu de Pas-de-Calais, na rexón d'Altos de Francia. Llenda con.
Tien una población de y una superficie de  km².
Ageratum maritimum
Ageratum maritimum, ye una especie de fanerógama perteneciente a la familia de les asteracees, nativa de Méxicu.
Descripción
Ye una yerba de cañes postgraes. Les fueyes tienen forma ovada, son carnoses y grueses y de color verde maciu. Les flores son moraes y tienen forma de tubu.
Distribución y hábitat
Orixinaria d'América boreal y de Méxicu, ta presente en clima templáu dende'l nivel del mar hasta los 30 metros, acomuñada a vexetación alteriada derivada del monte tropical perennifoliu.
Taxonomía
Ageratum maritimum describióse por Carl Sigismund Kunth y espublizóse en Nova Genera et Species Plantarum (foliu ed.) 4: 117–118. 1820[1818]. Ageratum: nome xenéricu que deriva de dos pallabres griegues que'l so plenu significáu ye "non vieyu", n'alusión a les flores de delles especies d'esti xéneru que caltienen el color por un llargu tiempu.
maritimum: epítetu llatín que significa "cercanu del mar"
ISO 4217
L' ISO 4217 ye un estándar internacional establecíu pola ISO col envís de definir códigos de lletres pa nomar toles monedes del mundu.
La nomenclatura del ISO 4217 val pa desaniciar les confusiones provocaes por nomes de delles divises, como dólar, francu, llibra o pesu emplegaes en varios países y con tipos de cambiu bien diferentes.
Cada moneda tien asignáu un códigu de tres lletres. Les dos primeres lletres coinciden coles del nome del país según la norma ISO 3166-1. La tercera suel ser la inicial de la divisa. Asina por exemplu, el pesu colombianu conozse como COP y el dominicanu como DOP.
Les monedes supranacionales, como'l dólar del caribe oriental, el francu CFP o'l francu CFA tienen asignaos códigos qu'entamen por X : XCD, XPF y XAF respeutivamente. Otru casu especial ye'l del euru, que se representa coles lletres EUR, anque EU nun seya un códigu nacional ISO 3166-1.
La norma ISO 4217 tamién s'usa pa definir les rellaciones ente la unidá monetaria principal y les sos subdivisiones.
Sol (moneda)
El sol, abreviao en S/ o PEN según la norma ISO 4217, ye la moneda de cursu llegal en Perú dende 1991. Sustituyó al inti, que sufría nesta dómina una fuerte devaluación. Nel momentu del cambéu, un nuevu sol equivalía a un millón d'intis.
La paridá col dólar d'Estaos Xuníos ta fixada diariamente pol Banco Central de Reserva de Perú, una entidá estatal independiente del executivu.
En xunu de 2005 la paridá yera de 0.25 euros y 0.30 dólar dólares d'Estaos Xuníos por un nuevu sol.
El nuevu sol ta dividíu en 100 céntimos, y anguaño circulen monedes de 1, 5, 10, 20, 50 céntimos, asina como de 1, 2 y 5 nuevos soles. Hai billetes de 10, 20, 50, 100 y 200 nuevos soles.
Escudu de Ceuta
Pero tien dos estremaciones principales coles armes de Portugal: Nel de la metrópolis hau tres castiellos en xefe na bordura y namái dos haza la punta. La diferencia de posición de xefe a la punta va acordies colo que n'heráldica nomaríemos plaza dominante o dominada, ye dicir, la capital del Reinu -l'escudu lo utilizaba Lisboa- o una población más del Reinu, como sería Ceuta. La otra diferencia ye la corona, que tradicionalmente en Portugal foi la Real, demientres un curtiu plazu foi la Mural republicana y anguaño nun s'usa nenguna corona, mientres qu'en Ceuta utilizábase la marquesal, dao que los títulos de marqués concedíense a los gobernadores de les marques, les llendes de les naciones.
Centru Nobel
thumb|Vista esterior del Nobels Fredssenter. El  Centro Nobel  (en noruegu: Nobels Fredssenter) abiertu en xunu de 2005, nel pasu vieyu del ferrocarril con aldu al oeste d'Oslu, Noruega. Esti muséu presenta a tolos premiaos, igua esposiciones y amuesa la biografía y la vida d'Alfred Nobel y tolos premios Nobel.
Posposición
La posposición (dacuando postposición) ye un tipu d'adposición que realiza en munches llingües SOV, el mesmu papel que la preposición nes llingües SVO y VSO, cola única diferencia de que la posposición sigue al sintagma nominal (o "pallabra modificada") rexíu por ella.
Introducción
En idioma español nun esisten posposiciones, pero hai muertes procedentes del llatín nes pallabres conmigo, contigo, y consigo, nes cualos la terminación -go vien del cum (con) del llatín (cummecum, cumsecum, cumtecum), usáu como posposición. Nel llatín, en contraste col usu normal de les preposiciones, como traza particular de la pallabra cum con pronomes, espresábase como posposición enclítica de ciertos pronomes (mecum, tecum, etc.). La pallabra llatina tenus 'hasta' tamién funciona como una (cuasi)posposición de xenitivu.
Hai enclín a que los idiomes sían posposicionales cuando l'oxetu del verbu preciede'l verbu na oración (especialmente l'orde bien común de SOV). Sicasí, esto solamente ye un enclín pos el mesmu llatín ye típicamente SOV). L'usu de les posposiciones tamién se correlaciona col enclín de poner axetivos antes del sustantivu que modifica.
Campethera maculosa
Campethera maculosa ye una especie d'ave piciforme de la familia Picidae qu'habita n'África Occidental.
Distribución
Alcuéntrase nes selves de Costa de Marfil, Ghana, Guinea, Guinea-Bisáu, Liberia, Malí, Mauritania, Senegal, Sierra Lleona y Togu.
Bandera de Canaries
La Bandera de Canaries ye oficial d'esta comunidá dende 1982 pola Llei Orgánica 10/1982 del 10 d'agostu sobre "Estatutu d'Autonomía de Canaries".
Nel artículu sestu de dichu estatutu dispón:
Amás nel centru de dicha bandera alcuéntrase l'escudu oficial, tamién según el mesmu artículu sestu:
"Canaries tien escudu propiu, la so descripción ye la viniente: en campu d'azur trai siete islles de plata bien ordenaes, dos, dos, dos y una esta última en punta. Como timbre una corona real d'oru, surmontada d'una cinta de plata col lema «Océanu» de sable y como soportes dos canes nel so color encollaraos".
Rety
Rety ye una comuña francesa del departamentu de Pas-de-Calais, na rexón d'Altos de Francia. Llenda con.
La Fontanina (Tamón)
La Fontanina ye una aldea de la parroquia de Tamón nel conceyu asturianu de Carreño.
Alcuéntrase a 9,70 km de Candás, la capital del conceyu, a un altor mediu de 130 msnm y tien una población de.
Asamblea Nacional de Panamá
L'Asamblea Nacional ye l'órganu unicameral qu'exerz el poder llexislativu en Panamá, ta integrada por 71 llexisladores electos por votación popular direuta pa un periodu de 5 años. L'Asamblea Nacional sesiona mientres ocho meses, estremáu en dos legislatura de cuatro meses caúna, una que se va estender dende'l 1 de xunetu hasta'l 31 d'ochobre, y otra dende'l 2 de xineru hasta'l 30 d'abril. La so función ye expedir les lleis necesaries pal cumplimientu de los fines y l'exerciciu de les funciones del Estáu.
Una de los aspeutos destacaos de l'Asamblea Nacional de Panamá ye que los partíos políticos pueden revocar el mandatu de los diputaos principales o suplentes que postularen si asoceden "violaciones graves de los estatutos y de la plataforma ideolóxica, política o programática del partíu".
Historia
thumb|left|160px|Palaciu Llexislativu. Cola Separación de Panamá promúlgase un Constitución Nacional en 1904, dando orixe a la primer Asamblea Nacional de Panamá, estos diputaos yeren electos unu por cada 10.000 habitantes y unu más por una residuu que nun baxara de 5.000 pa un periodu de 4 años. Depués en 1941 promúlgase una nueva Constitución na que se modificar la forma a escoyer los diputaos por proporción poblacional y estiéndese el periodu a 6 años. En 1946 nuevamente ye modificáu'l periodu de los diputaos a 4 años, darréu en 1968 Arnulfo Arias ye derrocáu y esaníciase l'Asamblea Nacional.
En 1972 créase la Asamblea Nacional de Representantes de Correximientos y el Conseyu Nacional de Llexislación, la primera taba integrada por diputaos electos por periodu de 6 años unu per cada Correximientu; el segundu taba integráu pol Presidente y Vicepresidente de la República, el Presidente de l'Asamblea Nacional de Representantes de Correximientos, los Ministros d'Estáu, y los miembros de Comisión de Llexislación; dambos órganos exercíen el Poder Lexislativo de Panamá.
La Constitución de 1972 ye reformada en 1983 estableciendo un namái órganu o corporación llexislativa denomada Asamblea Llexislativa integrada por llexisladores, éstos yeren electos por circuitos eleutorales, por un periodu de cinco años. En 2004 establezse nuevamente l'Asamblea Nacional de Panamá.
Composición de l'Asamblea Nacional
El siguiente cuadru amuesa la composición de l'Asamblea Nacional pal periodu 2014-2019 y el númberu de miembros per bancada política:
Ageratum conyzoides
Ageratum conyzoides, (caángay) ye una especie de fanerógama tóxica, considerada maleza, nativa d'Arxentina, Brasil, Paraguái. thumb|Vista de la planta thumb|Flores thumb|Detalle de la flor thumb|Nel so hábitat
Asamblea Nacional de Panamá
Periodos Legistlativos
L'Asamblea Nacional va axuntar por derechu propiu, ensin previa convocatoria, na Capital de la República, en sesiones que van durar ocho meses nel ralu d'un añu, estremo en dos legislatura ordinaries de cuatro meses caúna. Diches llexislatures van estender dende'l primeru de xunetu hasta'l trenta y ún d'ochobre, y dende el dos de xineru hasta'l trenta d'abril.
Ageratum conyzoides
Ye'l "Ageratum" d'Arxentina, propuestu como nome patrón pa esa especie por Petetín (1984 ) y citáu asina por Marzocca (1997 ).
Descripción
Crez cerca de 70 cm d'altor, con fueyes opuestes, con flores pequeñes, rosaes a blanques, nos estremos de les sos cañes acolorataes, pilosas. D'arume desagradable
Ecoloxía
Especie añal, yerbácea, que crez ente los 0 y 2.500 msnm, escapada del Neotrópicu, convirtiéndose nuna maleza bien común de les zones templaes del mundu. A. conyzoides ye un productu de la evolución, por poliploidía (ye tetraploide), d'otra especie estrechamente rellacionada, Ageratum microcarpum (diploide).
El so vezu añal, efímeru acomuñar col so enorme plasticidad de forma de crecedera y rapidez en floriar, yá que puede llograr el maduror reproductivu rápido nuna variedá de hábitats alteriaos, con producciones de granes variables cola calidá del hábitat. A pesar que la pasada seleición de normal condució a la evolución d'una especie predispuesta a convertise en maleza nun mediu venáu, nun hai evidencia que A. conyzoides evolucionara por cuenta de una "presión de seleición específica" por agricultura
Usos
Ye con frecuencia usada como planta melecinal, como antibacteriana, antiartrítica; p'aceites esenciales pa cosmética; tien bioactividad: insecticida, nematocida; y ye tóxicu pa los mamíferos.
Taxonomía
conyzoides: epítetu llatín que significa "similar a Conyza"
Nome común
Caángay (ARG), caápétay (ARG), celestina (GTM), chiba (COL), chivu machu (CRI), chuva (CRI), flor azul (CRI), flor d'ochobre (CRI), flor lila (CRI), flor noble (GTM), yerba de chivu (CRI), yerba de chucho (GTM), yerba de perru (CRI), yerba de pollu (CRI), yerba hemostática (COL), huarmi (CRI), fumu bravo (CRI), manrubio (CRI), mastranto (GTM), mejorana (GTM), mejorana chaparro (CRI), mentastro (CRI), mestranto de brasil (CRI), niambú (ARG), santa Lucía (CRI), sesumpate (CRI), serenu (CRI), retentina (GTM), rompesaragüelo (CRI), santa Lucía (CRI/INBIO, GTM/INBIO), susumpate (CRI), teatina (CRI), tetina (CRI), ventosidad (CRI), yerba de chivu (CRI),
En Brasil llamar "quebrapedra".
Campethera mombassica
Campethera mombassica) ye una especie d'ave piciforme de la familia Picidae. Ta llargamente distribuyíu n'África, atopándose en Somalia, Kenia, y Tanzania.
Murieḷḷos (Quirós)
Murieḷḷos ye un llugar de la parroquia del mesmu nome, nel conceyu asturianu de Quirós.
Alcuéntrase a 7,7 km de Bárzana, la capital del conceyu, y tien una población de.
Chillwave
El Chillwave, tamién conocíu como Glo-fi, Hypagnagogic pop o Downtempo pop ye un xéneru musical marcáu por un altu usu de procesador d'efeutos, sintetizadores, looping, samplers, y llinies vocales con bastantes efeutos y melodíes simples.
El xéneru combina los mayores enclinos dende los 2000s escontra la música retro de los 80s y (en música indie), música ambient, con pop modernu, como nel electropop, post-punk revival, psych-folk, nu gaze, y witch house. De cutiu ye descritu como "música veraniega".
Definiendo'l xéneru
A pesar de tener los sos entamos en 2005, el xenero comenzo la so popularidá a entamos del 2017, sobremanera cola clase millenial qu'empezaron a producir musica nueva y xunto col trap empecipiaron nuevos enclinos qu'acompañaben a imagenes en movimientu y gifs con musica instrumental d'esti tipu. Dizse que'l términu "chillwave" aniciar nel blogue de Hipster Runoff por Carles (el seudónimu utilizáu pol autor del blogue), nel so programa de 'radio blogue' col mesmu nome.
Kevin Liedel de Slant Magacín listó les carauterístiques del xéneru como un "descoloríu panorama de soníos, reflexones oníricamente llíriques y atopadices; instrumentaciones anacróniques col enfotu de invocar l'analóxicu rellumu de los 'slow jams' de finales de los 70s/principios de los 80s." Jon Pareles del New York Times ' describió'l xéneru d'esta miente: "Son solistes o bandes minoritaries, de cutiu con un ordenador portátil nel so epicentru, y esploten les alcordances del electropop de los 1980s, con rebote, estribillos de música dance (y dacuando con voces principales más débiles). Ye una era de recesión musical: de baxu presupuestu y rítmica." El so predecesores musicales son diversos y ente ellos inclúyense al synthpop de los 1980s, shoegaze, ambient, musique concrète y a dellos tipos de música de fora d'Occidente.
El xéneru ye tamién un primer exemplu del cambéu de la idea de definir la nacencia d'un movimientu musical pol so llocalización xeográfica, como tradicionalmente fíxose, enfocándose nel so llugar en cómo los grupos venceyáronse y definiéronse delles corrientes al traviés d'Internet. El Wall Street Journal citó a Alan Palombu, de Neon Indian falando sobre'l xéneru: "Ente que antes los movimientos musicales yeren determinaos per una ciudá o llugar onde se rexuntaben les bandes, 'agora a cencielles un blogueru o dalgún periodista atopa trés o cuatro grupos aleatorios alredor del país con unos elementos de mancomún, rellacionar y denominar un xéneru." A pesar de les semeyances estilístiques señalaes enantes, Palombu y otros activistes cuestionaron si'l chillwave realmente constitúi un xéneru musical.
George McIntire, del San Francisco Bay Guardian describió l'orixe del chillwave como la "agonía de la blogosfera" y denominó el términu "cutre, una etiqueta estampada pa dicir granulientu, "bailongo", lo-fi, música inspirada nos 1980s" y un "perxuiciu pa cualquier banda acomuñada con ello."
Bandes
Les primeres bandes n'encaxar nel xéneru son Toro Y Moi, Tycho, Yppah, Neon Indian, y Washed Out.
"All I Wanna Do" por the Beach Boys del so álbum de 1970 Sunflower podría ser considerada'l primer cantar proto-chillwave. The Beach Boys influyeron direutamente n'Animal Collective, ente otres munches bandes d'esti subxéneru. Los observadores notaron que Panda Bear, especialmente nel so álbum del 2007 Person Pitch, abarruntó'l movimientu (anque Panda Bear pon énfasis en soníos loopeados y colaxs sonoros, n'oposición a la énfasis del chillwave en sintetizadores vintage programaos). Amás del trabayu en solitariu de Panda Bear, Animal Collective son tamién destacaos como profetes del movimientu. La banda d'electrónica escocesa Boards of Canada foi tamién mentada como una gran influencia. Ente les bandes acomuñaes y artistes del xéneru tamién s'inclúin a Keep Shelly In Athens, Small Black, Ney Angelis, Com Truise, Mansions on the Moon, Eightcubed y Youth Lagoon.
La Güelga (Tamón)
La Güelga ye una casería de la parroquia de Tamón nel conceyu asturianu de Carreño.
Escudu de Canaries
La comunidá autónoma de Canaries cunta con escudu oficial de magar 1982 gracies a la llei orgánica 10/1982 del 10 d'agostu sobre "Estatutu d'Autonomía de Canaries".
L'artículu sestu d'esi estatutu dispón:
"Canaries tien escudu propiu, la so descripción ye la que vien darréu: en campu d'azur trai siete islles de plata bien ordenaes, dos, dos, dos y una esta última en punta. Como timbre una corona real d'oru, surmontada d'una cinta de plata col lema «Océanu» de sable y como soportes dos canes nel so color encollaraos".
Según el BOC, l'azul del escudu ye Pantone 3005 (RGB 7.104.169), el marrón de los perros Pantone 722 (RGB 216.143.31), el doráu de la corona Pantone 7406 (RGB 255.204.0), el bermeyu de la corona Pantone 485 (RGB 254.0.12) y el color plata de la cinta Pantone 7544 (RGB 145.143.144).
Parque nacional de Sehlabathebe
El parque nacional de Sehlabathebe atopar nos montes de Maloti nel distritu de Qacha Nek, nel país africanu de Lesothu, y ye parte de la más grande área de caltenimientu tresfronteriza de Maloti-Drakensberg. Tien una sorprendente diversidá biolóxica, según constitúi un importante patrimoniu cultural. El parque foi creáu'l 8 de mayu de 1969. El paisaxe ta apoderáu por pacionales de dellos tipos, l'ecosistema más grande nel so conxuntu lleva a cabu funciones pervalibles incluyendo la provisión d'agua duce a Lesothu, Sudáfrica y Namibia.
Foi'l primer parque nacional de Lesotho, y ye el segundu más grande en tamañu, ye remotu y formosu, y llegar ellí ye siempres una aventura que val la pena, especialmente si al esplorador gústalu l'aislamientu y la pesca. Sehlabathebe significa'l "Escudu del pandu", reflexu de les praderíes ondulantes, flores monteses y el silenciu qu'apurre una sensación de completu aislamientu.
Richebourg (Pas-de-Calais)
Richebourg ye una comuña francesa del departamentu de Pas-de-Calais, na rexón d'Altos de Francia. Llenda con.
Tien una población de y una superficie de  km².
Melitaea phoebe
La Doncella mayor Melitaea phoebe ye un lepidópteru ropalóceru de la familia Nymphalidae.
Litoria multicolor
The Multi-coloured Treefrog (o multi-colored frog), Litoria multicolor, ye una especie d'anfibiu anuru del xéneru Litoria de la familia Hylidae. Orixinaria de Nueva Guinea Occidental (Indonesia).
Melitaea phoebe
Hábitat
De lo más diversu, zones con abondosa yerba seca, praos abiertos y con flores, maleza o claros de bosque. La gata aliméntase de delles especies de Centaurea. Tolman Centaurea ssp., C.montana, C. graeca, C. nigrescens, C. columbaria, C. Ornata.
Periodu de vuelu y envernía
De normal ye bivoltina cola primer xeneración ente medios d'abril y medios de xunu y la segunda ente finales de xunu y empiezos de setiembre, voltinismo inciertu a gran altitú.
Envierna como canesba en niales de seda.
Idioma serbiu
El serbiu ye un idioma faláu na antigua Serbia por estremaos pueblos eslavos. El terminu llingüísticu xeneral ye serbiu. En Serbia, Montenegru y na República Serbia llámase oficialmente serbiu.
Fálenlu serbios (8,4 millones), montenegrinos (600.000).
Amás ye usáu poles minoríes serbies y nos siguientes países: Hungría, Rumanía, nos EE.XX., Canadá, Australia, Suecia y Alemaña.
center|thumb|300px|Serbiu (2006)
Humberto de La Calle
Humberto de La Calle Lombana ye un abogáu, políticu, profesor, diplomáticu y escritor colombianu; con esperiencia en polítiques y asuntos públicos, derechu constitucional y alministrativu. Foi candidatu a les eleiciones presidenciales de 2018. Foi rexistrador nacional del Estáu Civil (1982-1986) y maxistráu de la Corte Suprema de Xusticia. Foi ministru de Gobiernu (1990-1993) mientres el mandatu de César Gaviria, onde representó al Gobierno ante l'Asamblea Nacional Constituyente de 1991. N'agostu de 1992, foi escoyíu como designáu presidencial pol Congresu.
Foi vicepresidente de la República mientres el gobiernu d'Ernesto Samper (1994 - 1996), cargu al qu'arrenunció. En 2000, foi ministru del Interior nel gobiernu d'Andrés Pastrana, y como embaxador ante la OEA (2001 - 2002), presidió les deliberaciones que conducieron a l'aprobación de la Carta Democrática Interamericana, magar la oposición del gobiernu de Venezuela. Tres el so arrenunciu alloñar de la vida pública y volvió a los llibros, a les clases y al periodismu, siendo panelista de La FM hasta 2012, cuando foi designáu como Xefe del Equipu Negociador per parte del Gobiernu de Juan Manuel Santos nel Proceso de Paz coles FARC, hasta la culminación y ratificación éxitosa nel Congresu de los alcuerdos roblaos en L'Habana en 2016.
Educación y familia
Humberto de La Calle Lombana nació en Manzanares, una ciudá al oriente de Caldas con gran influencia conservadora, nel senu d'una familia lliberal y d'intelectuales notables, como los sos tíos Hernando de La Calle, rector del Institutu Universitariu de Manizales y alcalde encargáu de Bogotá, y Flaminio Lombana, primer rector de la Universidá de Caldas. El so padre, Honorio de La Calle, yera trabayador na Central Hidroeléctrica de Caldas y la so madre Georgina Lombana, yera educadora d'oficiu. Les caltriantes folaes de violencia de los conservadores contra los lliberales en 1947 en Manzanares, obligaron a la so familia a fuxir del pueblu y entamar la fuxida, primero escontra Pereira p'agospiase en casa de Camilo Mejía Duque, líder social que protexía a les víctimes de la violencia bipartidista de la dómina; y finalmente, aniciáronse'l barriu Campo Formosu, pela rodiada de Manizales.
De La Calle cursó estudios de secundaria nel Colexu Mayor de La nuesa Señora, unu de los colexos privaos más importantes de Caldas, perteneciente a l'Archidiócesis de Manizales. Mientres la dómina de bachiller, tomó la direición del periódicu Mocedá nel que publicó poemes y escritos irreverentes pal ambiente académico y relixosu de la institución. Estes publicaciones motivaron la roxura del rector, Monseñor Santiago Marín, quién decidió espulsalo. La orde revocóse hores dempués, depués de la xestión qu'adelantró'l profesor de filosofía del colexu, Raúl Aristizábal. Años dempués y mientres la so adolescencia destacóse como un activista intelectual del movimientu nadaísta y gran almirador de los poetes Gonzalo Arango y Jotamario Arbeláez, líderes d'esta vanguardia carauterizada pol humor negro, l'erotismu, la irreverencia social y antimoralista con un llinguaxe direutu, voluntariamente prosaicu y abondo contundente. El so tempranu interés polos estudios del psicoanálisis aprender de los testos de Wilhelm Steckel y Sigmund Freud, nos qu'estudió'l tránsitu escontra l'inconsciente y articular cola obra d'Erich Fromm como afinidá espiritual del so futuru políticu.
A los venti años, De La Calle ingresó a la Universidá de Caldas y cursó los sos estudios en Derechu llogrando'l títulu d'abogáu en 1969. Ellí conoció a Rosalba Restrepo, la so esposa, con quien dalgún tiempu dempués camudóse a Salamina pa desempeñase como xuez municipal. Anguaño tien trés fíos: José Miguel, Alejandra y Natalia; y seis nietos.
Trayeutoria temprana
A mediaos de los años setenta, De La Calle desempeñar en dellos cargos públicos en Caldas, ente los que se cunten el so oficiu como profesor y decanu de la Universidá de Caldas (de la cual ye egresado) y de la Universidá Nacional de Colombia (sede Manizales), Secretariu Xeneral na Gobernación d'Óscar Salazar Chávez, Conceyal y abogáu litigante. Nel añu 1971 fundó en Manizales, xunto a otros colegues sos, el Centru d'Estudios Xurídicos col propósitu de racionalizar los procesos xurídicos colos xuristes más notables de Caldas. En 1974 dedicar a ser profesor de Derechu Constitucional en delles universidaes del país.
En 1982 viaxó cola so familia a Bogotá en siendo escoyíu Rexistrador Nacional del Estáu Civil per parte de la Corte Eleutoral (güei llamada Conseyu Nacional Eleutoral), en remplazo de Gerardo Ayerbe Chaux qu'arrenunció esi añu en permaneciendo diez años al mandu de la institución. Mientres el so cargu, De La Calle entamó un procesu de modernización del sistema eleutoral, amás de ser el primeru en proponer l'usu del tarjetón. Sicasí, esta innovadora iniciativa afogar rápido nel Congresu. Por un curtiu periodu, foi Maxistráu de la Corte Suprema de Xusticia en 1986, cuando aceptó la invitación del so presidente, Fernando Uribe Restrepo, pa recomponela, tres la tráxica muerte de dellos de los sos maxistraos na Toma del Palaciu de Xusticia en payares de 1985 a manes del M-19. Depués, foi asesor del Presidente Virgilio Barcu y consultor de la Organización de les Naciones Xuníes en temes eleutorales.
Proyeición nacional
En mayu de 1990, celebráronse los comicios eleutorales que llevaron al candidatu del lliberalismu César Gaviria a la presidencia, magar les dificultaes y l'estrema violencia empobinada pola mafia del narcotráficu, encabezada por Pablo Escobar y pol paramilitarismo, onde fueron asesinaos cuatro aspirantes presidenciales: Jaime Pardo Leal, Bernardo Jaramillo Ossa, Luis Carlos Galán y Carlos Pizarro. Una vegada se posesionó el presidente, Humberto de La Calle aceptó ser asesor constitucional y Representante del Gobiernu na Comisión redactora del proyeutu nacional constituyente integráu por seis delegatarios de distintos partíos políticos. Una vegada la Corte Constitucional eslleió'l primer temariu del proyeutu y tres el sorpresivu arrenunciu del entós Ministru de Gobiernu, Julio César Sánchez, n'avientu d'esi añu, De La Calle foi nomáu Ministru de Gobiernu, cargu dende'l qu'exerció la representación direuta del Estáu na Asamblea Constituyente. El papel que desempeñó na creación de la nueva Constitución Política de Colombia proyeutar como dirixente políticu nacional. miniaturadeimagen|279x279px|De La Calle con Álvaro Gómez Hurtado, Antonio Navarro Wolff y Horacio Serpa (1991). N'agostu de 1992, De La Calle foi escoyíu como Designáu Presidencial pol Congresu en plenu, cola responsabilidá de reemplazar al Presidente de la República en casu de que fuera necesariu. Na busca de la candidatura presidencial pa les eleiciones presidenciales de 1994 enfrentáronse dos sectores del Partíu Lliberal que reconocíen que riquíen de la unidá pa caltenese nel poder. D'una parte, el sector neolliberal, fiel al presidente César Gaviria y representáu por De La Calle (qu'arrenunció como Ministru de Gobiernu y Designáu Presidencial), esperaba siguir cola so política económica; per otru llau, el sector socialdemócrata que vía con rocea l'acelerada apertura económica y prefería dedicase más a la inversión social, taba abanderáu l'entós Embaxador n'España, Ernesto Samper. Pa la eleición del candidatu, convocar a una consulta popular na que tamién participaron el Exministro Carlos Lemos Simmonds, el Representante David Turbay, el Exembajador Carlos Lleras de la Fuente, el Senador Rodolfo González y Gloria Gaitán, fía de Jorge Eliécer Gaitán.